CELEX: 62013TN0713
Language: lt
Date: 2013-12-30 00:00:00
Title: Byla T-713/13: 2013 m. gruodžio 30 d. pareikštas ieškinys byloje 9Flats prieš VRDT — Tibesoca (9flats.com)

1.3.2014   
            
            
               LT
            
            
               Europos Sąjungos oficialusis leidinys
            
            
               C 61/17
            
         2013 m. gruodžio 30 d. pareikštas ieškinys byloje 9Flats prieš VRDT — Tibesoca (9flats.com)
   (Byla T-713/13)
   2014/C 61/30
   Kalba, kuria surašytas ieškinys: vokiečių
   
      Šalys
   
   
      Ieškovė: 9Flats GmbH (Hamburgas, Vokietija), atstovaujama advokato H. Stoffregen
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Tibesoca, SL (Valensija, Ispanija)
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2013 m. spalio 25 d. Vidaus rinkos derinimo tarnybos (prekių ženklams ir pramoniniam dizainui) antrosios apeliacinės tarybos sprendimą byloje R 1671/2012-2.
            
         
               —
            
            
               panaikinti 2012 m. liepos 13 d. Protestų skyriaus sprendimą, priimtą per protesto procedūrą Nr. B 1 898 686,
            
         
               —
            
            
               atmesti protestą dėl prekių ženklo „9flats.com“ paraiškos — Bendrijos prekių ženklo paraiška Nr. 9 832 635.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: ieškovė
   
      Prašomas įregistruoti Bendrijos prekių ženklas: žodinis prekių ženklas „9flats.com“ 36, 38, 39 ir 43 klasių paslaugoms — Bendrijos prekių ženklo paraiška Nr. 9 832 635
   Prekių ženklo ar žymens, kuriuo remtasi per protesto procedūrą, savininkė: Tibesoca, SL
   
      Prekių ženklas ar žymuo, kuriuo remiamasi: vaizdinis Ispanijos prekių ženklas, kuriame yra skaičiai ir žodiniai elementai „40 flats apartments“, 43 klasės paslaugoms, vaizdinis Ispanijos prekių ženklas, kuriame yra skaičiai ir žodiniai elementai „11 flats apartments“, 43 klasės paslaugoms ir vaizdinis Ispanijos prekių ženklas, kuriame yra skaičiai ir žodinis elementas „50 flats“, 43 klasės paslaugoms
   
      Protestų skyriaus sprendimas: iš dalies patenkinti protestą
   
      Apeliacinės tarybos sprendimas: iš dalies panaikinti Protestų skyriaus sprendimą
   
      Ieškinio pagrindai: Reglamento Nr. 207/2009 8 straipsnio 1 dalies b punkto ir 7 straipsnio 1 dalies c punkto pažeidimas.